CELEX: 42021D1461
Language: lt
Date: 1631059200000
Title: Valstybių narių vyriausybių atstovų sprendimas (ES) 2021/1461 2021 m. rugsėjo 8 d. kuriuo skiriami du Teisingumo Teismo generaliniai advokatai

2021 9 10   
               
               
                  LT
               
               
                  Europos Sąjungos oficialusis leidinys
               
               
                  L 319/4
               
            
         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES) 2021/1461
         2021 m. rugsėjo 8 d.
         kuriuo skiriami du Teisingumo Teismo generaliniai advokatai
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 253 ir 255 straipsnius,
         kadangi:
         
                     (1)
                  
                  
                     pagal Protokolo Nr. 3 dėl Europos Sąjungos Teisingumo Teismo statuto 5 bei 7 straipsnius ir atsižvelgiant į Gerard HOGAN atsistatydinimą nuo 2021 m. spalio 6 d. likusiam Gerard HOGAN kadencijos laikui, t. y. iki 2024 m. spalio 6 d., turėtų būti paskirtas Teisingumo Teismo generalinis advokatas;
                  
               
                     (2)
                  
                  
                     šioms pareigoms eiti buvo pasiūlyta Anthony COLLINS kandidatūra;
                  
               
                     (3)
                  
                  
                     be to, 2021 m. spalio 6 d. baigiasi keturiolikos Teisingumo Teismo teisėjų ir šešių Teisingumo Teismo generalinių advokatų kadencija. Todėl reikėtų paskirti asmenis į šias pareigas laikotarpiui nuo 2021 m. spalio 7 d. iki 2027 m. spalio 6 d.;
                  
               
                     (4)
                  
                  
                     Teisingumo Teismo generalinės advokatės pareigoms eiti buvo pasiūlyta Laila MEDINA kandidatūra;
                  
               
                     (5)
                  
                  
                     Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl šių kandidatų tinkamumo eiti Teisingumo Teismo generalinio advokato pareigas,
                  
               PRIĖMĖ ŠĮ SPRENDIMĄ:
         
            1 straipsnis
            Teisingumo Teismo generaliniu advokatu laikotarpiui nuo 2021 m. spalio 7 d. iki 2024 m. spalio 6 d. skiriamas Anthony COLLINS.
         
         
            2 straipsnis
            Teisingumo Teismo generaline advokate laikotarpiui nuo 2021 m. spalio 7 d. iki 2027 m. spalio 6 d. skiriama Laila MEDINA.
         
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2021 m. rugsėjo 8 d.
            
               
                  Pirmininkas
               
               I. JARC